خسرو پرویز

نوشیروان کا پوتا جو اپنے باپ ہرمز کے قتل کے بعد ساسانی تخت پر بیٹھا۔ مشہور ایرانی جنرل بہرام چوبیں نے اطاعت سے انکار کر دیا۔ اور لڑائی میں خسرو کو شکست دی۔ خسرو نے رومنوں کے علاقے میں پناہ لی۔ قیصر روم کی فوجوں کی مدد سے بہرام چوبیں کو شکست دی اور طیسفوں کا تخت دوبارہ حاصل کر لیا۔ پھر حیرا کی چھوٹی سی عرب ریاست پر جو دریائے فرات اور یروشلم کے درمیان واقع تھی۔ حملہ کیا کیونکہ بادشاہ نعمان نے بیٹی دینے سے انکار کر دیاتھا۔ نعمان قتل ہوا مگر شیبانی قبیلے کے عرب سردار ہانی نے جنگ جاری رکھی اور ذوگر کے مقام پر عربوں نے پہلی بار ایرانیوں کو شکست دی۔ خسرو پرویز کو یونانی افواج کے مقابلے میں بھی شکست ہوئی۔ اس نے راہ فرار اختیار کی مگر ایرانی امرا نے گرفتار کر لیا اور اس کو اور اس کے بیٹوں کو قتل کر دیا۔ فارسی ادب کی مشہور شخصیت شیریں اس کی ملکہ تھی۔ اس کے گھوڑے کا نام شب دیز تھا۔

مزید دیکھیے 
 شیریں (ملکہ)

570ء کی دہائی کی پیدائشیں
628ء کی وفیات
الف لیلہ و لیلہ کے افسانوی کردار
ایرانی شخصیات
فرماں روا
چھٹی صدی کے ساسانی بادشاہ
ساتویں صدی کے ساسانی بادشاہ
شاہنامہ فردوسی کے کردار
فوجی تاخت میں معزول شدہ قائدین
قبل از اسلام ایرانی ورثہ
کامنز زمرہ جس کا ربط ویکی ڈیٹا پر ہے
قفقازی البانیا
ویکی ڈیٹا سے مطابقت رکھنے والی مختصر تفصیل